"Ilmad on kevadlaagris olnud suurepärased. Tööd oleme saanud teha korralikult ja laagri kilometraaž tuleb poistel 3000 alla. Meiega koos valmistus olümpiahooajaks ka Grete Treier. Konkreetseid eesmärke avavõistluseks pole, üritame parimat," rääkis Suvi Delfile.
Mullu esinesid eestlased samal jõuproovil igati edukalt. Mihkel Räim sai 12. koha, Oskar Nisu kuulus sarnaselt Räimele pikka aega jooksikute hulka, kuid tema sõidu rikkus ratta tehniline rike. Munakivilõikudega 118 kilomeetri pikkuse sõidu võitis prantslane Florian Senechal.
Uudise allikas: Ivar Jurtšenko, delfi.ee